**Rotten Tomatoes – Biográfia – 2012**

**„Budapest City Rotten Roll”**

cseri rotten – gitár, ének

petey parrot – bass, ének

sundi rotten – dobok

mr. lovejoy – gitár

<http://facebook.com/rottentomatoesband>

<http://myspace.com/rottentomatoesband>

A banda a tagok régóta tartó barátságára, zenei múltjára, és a nagyon hasonló életérzések zenei megfogalmazásának igényre támaszkodva - 2003-ban kezdett el együtt zenélni Budapesten, akkor még a klasszikus hármas punk-rock felállásban, és készített egy 6 számos demót, belső használatra. 2007 őszén kiegészültünk egy újabb gitárossal (mr. lovejoy). Tettük mindezt annak érdekében, hogy kihasználva a két gitárszólam adta lehetőségeket, összetettebb hangzást tudjunk megszólaltatni a számainkban (akár élőben is), és a helyzet is egyértelműen ezt adta, hisz amúgy is minden koncert lelkes résztvevője volt a nézők soraiban is. A létszámbővítés beváltotta a hozzá fűzött reményeket.

2008-ban felvettünk egy 2 dalt tartalmazó demót a Bakery stúdióban, Bodnár Péter (Bogyó) irányítása mellett. Az egyik számból (Nyaralni indultunk) videoklipet is készítettünk (<http://www.youtube.com/watch?v=ITo2dv_1YiE>).

Ekkortájt felkérést kaptunk egy németországi Depeche Mode Rock Covers válogatáslemez producerétől, hogy stúdiókörülmények között rögzítsük a Just can’t get enough című Depeche Mode nótára korábban elkészített, és a YouTube-ra élő felvételként felrakott feldolgozásunkat.

2009 februárjában kezdtük meg Rotten Roll című első albumunk stúdiómunkálatait, ismét a Bakery Stúdióban és ismét Bodnár Péter vezényletével, mely 3 hónapig tartott, majd végül 2009 októberében jelent meg szerzői kiadásban.

A Rotten Roll c. album később elkészült angol nyelvű változatban is, melyet rengeteg fellépéssel promotálunk szerte Magyarországon, illetve külföldön is, mint pl. Ausztiában (2010), és Szlovákiában (2011).

2010-ben meghívást kaptunk a Magyar Televízió Sztársáv c. műsorába egy intejú, és két dal előadásának erejéig. (<http://www.youtube.com/watch?v=R2Rqck0LxTc>).

2011 elején újabb, 6 angol nyelvű dalt tartalmazó EP-nk jelent meg ingyenesen letölthető szerzői kiadásban, At Least We Tried címmel, mely a törökbálinti SuperSize Recording stúdióban került felvételre.

2011 nyarán az Unicum és a Tankcsapda közös tehetségkutatójának egyik nyerteseként játszottunk a VOLT és a Sziget fesztiválokon is, és pár kisebb fesztiválon is képviseltettük magunkat.

2012 januárjában ismét a Supersize stúdióba vonultunk, melynek következtében – Varga Zoltán produceri felügyelete mellett - 2012. március 2.-án megjelent legújabb, Malfunction! névre keresztelt, 4 dalt tartalmazó EP-nk, mely szintén meghallgatható online: <http://soundcloud.com/rotten-tomatoes/sets/malfunction-ep>

2012. március 6.-án a Hard Rock Rising tehetségkutató egyik győzteseként az elsők között játszottunk a Hard Rock Cafe Budapest színpadán. (<http://www.youtube.com/watch?v=-RQU8tPUzms>)

2012. május elején jelent meg a 10 dalt tartalmazó Seven Seagulls című albumunk, mely meghallgatható itt:

<http://soundcloud.com/rotten-tomatoes/sets/seven-seagulls_2012/>

Emellett Magyarországra szerveztünk több külföldi zenekart, akikkel közös koncerteket adtunk. Az Egyesült Államokból eljött a Time Again, akinek a kiadója az a HellCat Records, amely a méltán világhírű Rancid albumait is kiadja, gondozza. Itt volt velünk még a Whiskey Rebels, a Rat City Riot, a Hudson Falcons és a New Disaster, Born To Lose, és a Skalar Music-al együttműködve a Good Knives is eljutott hozzánk, többen két ízben is. Európából pedig többek között a Hearbreak stereo, Heart Attack Radio és a Safety First Gonzales játszott velünk Budapesten.